สวัสดีค่ะ คือหลังจากคลอด5วันฝังยาคุมเลยค่ะ พอมา3เดือนหนูมีเพศสัพันธ์กับแฟนแต่แฟนหลั่งในค่ะ กลัวว่าจะท้อง แต่ตอนนี้ผ่านไป6เดือนล่ะค่ะ ประจำเดือนก็มาทุกเดือนน่ะค่ะ แต่เพื่อนข้างบ้านเขาฝังยาคุมกำเนิดเหมือนกันค่ะ แต่เขาดันท้อง หนูก็เลยกังวลค่ะกลัวจะท้องเหมือนเขา
สวัสดีค่ะ หากได้ฝังยาคุมกำเนิดตั้งแต่ 5 วันหลังคลอด ยาฝังก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ได้เพียงประมาณ 0.05% ดังนั้น โอกาสในการตั้งครรภ์จึงถือว่าน้อยอย่างยิ่งส่วนผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมา ประมาณ 1 ใน 5 ราย จะมีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้วและที่พบได้มากสุด คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้หากกังวลว่าจะท้องหรือไม่ ก็ควรลองตรวจหาการตั้งครรภ์ดู หากตรวจไม่พบ จะได้ไม่ต้องกังวลค่ะ